I 2018 har 16 singler vært på toppen av lista. Den første singelen på førsteplass i 2018, «River» av Eminem med Ed Sheeran, debuterte på førsteplass på lista allerede i desember 2017. Flest uker i 2018 hadde Rudimental med singelen «These Days», sammen med Macklemore, Jess Glynne og Dan Caplen, som toppet lista i totalt ti uker. Totalt har 28 artister/band hatt singler på førsteplass, uansett om de er hoved- eller gjesteartister, hvorav sytten; MARS, Rudimental, Dan Caplen, Ariana Grande, K-391, Seungri, Mads Hansen, Au/Ra, Tomine Harket, Dynoro, Gigi D'Agostino, Lil Peep, XXXTentacion, Sophia Somajo, Ava Max, Erik Follestad og Linni Meister oppnår sine første førsteplasser på lista. Lil Peep og XXXTentacion ble de første posthume artistene sammen på førsteplass med singelen «Falling Down» siden Elvis Presleys «A Little Less Conversation» i en Junkie XL-remiks i 2002.